2. ลักษณะการประกอบธุรกิจ

2.1 ประวัติความเป็นมา

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท โดยกลุ่มลีละศิธร เป็นผู้ถือหุ้นรายใหญ่
เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26 มกราคม 2533
และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537 ในระหว่างปี 2545 และ 2546
บริษัทได้มีการเพิ่มทุนจาก 245 ล้านบาท เป็น 490 ล้านบาทในปี 2545 และเป็น 735 ล้านบาท
ในปี 2546 โดยเป็นการจ่ายหุ้นปันผลให้แก่ผู้ถือหุ้นเดิมทั้งสองครั้ง
ทำให้อำนาจการควบคุมกิจการไม่มีการเปลี่ยนแปลง
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สองและไซโลอบพืช ซึ่งตั้งอยู่ที่อำเภอเมือง
จังหวัดสระบุรี ในนามบริษัท ลีพัฒนาอาหารสัตว์ จำกัด และบริษัท ลีพัฒนาไซโล จำกัด
ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด (มหาชน) ในสัดส่วนร้อยละ 95 และ
99.50 ตามลำดับ และได้รับการส่งเสริมการลงทุนทั้งสองบริษัท และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี และในปี 2545 ได้เปิดโรงงานอาหารสัตว์น้ำอีกหนึ่งแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี ในนามบริษัท
ลีพัฒนาผลิตภัณฑ์ จำกัด (มหาชน) ได้รับการส่งเสริมการลงทุน
โดยปัจจุบันโรงงานผลิตอาหารสัตว์ที่มีอยู่ทั้งสามแห่ง มีกำลังการผลิตอาหารสัตว์รวม 450,000
ตันต่อปี และมีการผลิตจริงประมาณร้อยละ 60 ของกำลังการผลิตที่มีอยู่
ส่วนกิจการฟาร์มพ่อแม่พันธุ์ไก่และโรงฟักลูกไก่สามารถผลิตลูกไก่เนื้อได้ประมาณ 10 ล้านตัวต่อปี
โดยในปี 2546 มีการผลิตลูกไก่เนื้อจริงประมาณ 9.16 ล้านตัวต่อปี และมีไซโลขนาดความจุ
25,000 ตัน ที่สามารถอบพืชและเก็บเมล็ดพืชได้ตลอดทั้งปี
ในปีที่ผ่านมาบริษัทได้เปิดตัวสินค้าใหม่ออกสู่ตลาด คืออาหารสัตว์เลี้ยง แต่ยอดจำหน่ายยังไม่มากนัก
ได้แก่ อาหารไก่ชน ภายใต้เครื่องหมายการค้า “นักสู้” และอาหารสุนัขภายใต้เครื่องหมายการค้า
“DELIGHT” และ “PETTO“ ทั้งนี้ ในปีต่อๆ ไป บริษัทจะทยอยออกตราผลิตภัณฑ์ (Brand)
ใหม่เพิ่มขึ้น และจะมุ่งเน้นส่งเสริมการขายมากขึ้นเพื่อให้สินค้าใหม่นี้ติดตลาด

บริษัทได้รับการรับรองจากกรมปศุสัตว์ เมื่อวันที่ 18 ธันวาคม 2546
เกี่ยวกับระบบหลักเกณฑ์ที่ดีในการผลิตอาหารสัตว์ (Good Manufacturing Practice (GMP)
for animal feeding manufacturing) และ ISO 9001 : 2000 ทั้งระบบ
โดยสถาบันรับรองมาตรฐานไอเอสโอ (สรอ.) เมื่อวันที่ 26 ธันวาคม 2546 ของโรงงานเพชรบุรี
และสระบุรี ซึ่งแสดงถึงบริษัทได้มีการคัดสรรวัตถุดิบ กระบวนการผลิต การตรวจสอบคุณภาพ
และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย

ปัจจุบันบริษัทอยู่ระหว่างการเข้ารับการตรวจสอบเพื่อที่จะขอรับการรับรองมาตรฐานระบบ HACCP
(Hazard Analysis and Critical Control Point)
มาใช้ในการบริหารจัดการส่งเสริมให้กระบวนการผลิตมีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล

2.  ภาพรวมการประกอบธุรกิจ

กลุ่มบริษัทลีพัฒนา เป็นผู้ดำเนินธุรกิจด้านการผลิตและจำหน่ายอาหารสัตว์สำเร็จรูป และลูกไก่เนื้อ
โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
นอกจากนี้ยังดำเนินธุรกิจด้านการผลิตลูกไก่เนื้อด้วย โดยมีโรงงานตั้งอยู่ที่จังหวัดเพชรบุรี
และฟาร์มพ่อแม่พันธุ์ไก่เนื้อ และโรงฟักลูกไก่เนื้อที่จังหวัดเพชรบูรณ์

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่แต่เน้นการผลิตอาหารสัตว์บกและสัตว์เลี้ยง
ได้แก่ อาหารสุกร ไก่ เป็ด วัว และอาหารสุนัข เป็นต้น โดยมีโรงงานตั้งอยู่ที่จังหวัดสระบุรี

  - บริษัท ลีพัฒนาไซโล จำกัด เป็นบริษัทย่อยซึ่งเดิมเคยดำเนินธุรกิจอบพืชไซโล
  และซื้อขายวัตถุดิบอาหารสัตว์
  โดยรายได้เกือบทั้งหมดเป็นการขายวัตถุดิบอาหารสัตว์ให้แก่กลุ่มบริษัทลีพัฒนา แต่ในระหว่างปี
  2545 บริษัท ลีพัฒนาไซโล จำกัด ได้หยุดดำเนินการและขายอาคาร สิ่งปลูกสร้าง
  เครื่องจักรและอุปกรณ์ในการดำเนินงานทั้งหมดให้แก่ บริษัท ลีพัฒนาอาหารสัตว์ จำกัด ด้วยราคา
  18.50 ล้านบาท (ตามราคาประเมินของผู้ประเมินอิสระ)
  ทั้งนี้เพื่อให้เกิดความคล่องในด้านบริหารจัดการและหลีกเหลี่ยงปัญหาที่อาจเกิดขึ้นในอนาคตจากกรณีการซื้อขายวัตถุดิบอาหารสัตว์ระหว่างกัน
  โดยเมื่อวันที่ 3 มีนาคม 2547 ได้จดทะเบียนเปลี่ยนชื่อเป็น บริษัท พัฒนาเกษตรล่วงหน้า จำกัด
  เพื่อเตรียมประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
  และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
  จากตลาดสินค้าเกษตรล่วงหน้าแห่งประเทศไทย เมื่อวันที่ 19 ธันวาคม 2546

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้ คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

จากเหตุการณ์โรคระบาดของไก่ตั้งแต่ปลายปีที่แล้ว
ซึ่งส่งผลกระทบโดยตรงต่อธุรกิจการเลี้ยงไก่และสัตว์ปีก
รวมทั้งยังส่งผลกระทบทางอ้อมต่อธุรกิจอาหารไก่และสัตว์ปีกอีกด้วย
อย่างไรก็ตามจากสถานะการณ์ดังกล่าว บริษัทได้รับผลกระทบเพียงเล็กน้อยเท่านั้น
เนื่องจากบริษัทมีการผลิตและจำหน่ายอาหารไก่และอาหารสัตว์ปีกเพียงร้อยละ 7 – 8
ของอาหารสัตว์ที่บริษัทผลิตและจำหน่ายทั้งหมด

โครงสร้างรายได้ของกลุ่มบริษัทลีพัฒนา ในปี 2544 - 2546 

+-----------------+---------+-------+-----+-----+-----+-----+------+
| รายได้จากการขาย  | ผู้ผลิต    | ป     |     | ปี 2 |     | ปี 2 |      |
|                 |         | ี 2544 |     | 545 |     | 546 |      |
| ผลิตภัณฑ์          |         |       |     |     |     |     |      |
+-----------------+---------+-------+-----+-----+-----+-----+------+
|                 |         | ล     | ร้อ  | ล้าน | ร้อ  | ล้าน | ร    |
|                 |         | ้านบาท | ยละ | บาท | ยละ | บาท | ้อยละ |
+-----------------+---------+-------+-----+-----+-----+-----+------+
| อาหา            | บริษัทและ | 2,127 | 95  | 2,  | 96  | 2,  | 9    |
| รสัตว์ผสมสำเร็จรูป* | บริษัทย่อย |       | .04 | 415 | .52 | 417 | 6.76 |
+-----------------+---------+-------+-----+-----+-----+-----+------+
| ลูกไก่และไข่ฟัก     | บริษัท    | 100   | 4   | 73  | 2   | 71  | 2.84 |
|                 |         |       | .47 |     | .92 |     |      |
+-----------------+---------+-------+-----+-----+-----+-----+------+
| พันธุ์สัตว์          | บริษัท    | 11    | 0   | 14  | 0   | 10  | 0.40 |
|                 |         |       | .49 |     | .56 |     |      |
+-----------------+---------+-------+-----+-----+-----+-----+------+
| รวม             |         | 2,238 | 100 | 2,  | 100 | 2,  | 10   |
|                 |         |       | .00 | 502 | .00 | 498 | 0.00 |
+-----------------+---------+-------+-----+-----+-----+-----+------+

  หมายเหตุ : รายได้จากการขายอาหารสัตว์สำเร็จรูปในปี 2546
  มาจากการขายอาหารสัตว์บกและสัตว์น้ำในอัตราส่วนร้อยละ 85 และ

  ร้อยละ 15 ตามลำดับ